open-index/open-wikipedia-markdown huggingface dataset:
Lipovo-javorové sutinové lesy

[náhľad|[Harz (pohorie)|pohorie Harz, Bodetal, Nemecko]]
**Lipovo-javorové sutinové lesy** typom lesov vyskytujúcich sa na prudkých svahoch a roklinách od 150. Podľa smernice Európskej únie o biotopoch je to súčasne rovnomenný prioritný európsky významný biotop s kódom **9180**. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.

Vytvárajú ho najmä typické lipa malolistá a veľkolistá, jaseň štíhly, javor mliečny a horský. Ďalšie dreviny môžu byť jedľa, smrek i tis, z listnatých druhov hrab, buk i dub zimný. V podraste sú typické druhy bažanka trváca a mesačnica trváca.

## Výskyt a stav na Slovensku
Podľa Katalógu biotopov Slovenska ide o mapovaciu jednotku Ls4 Lipovo-javorové sutinové lesy (formačná skupina Lesy), biotopy **Lipovo-javorové lesy** (2113100) a **Javorové horské lesy** (2113200) - menšia časť, je súčasne rovnomenný prioritný európsky významný biotop 9180 Lipovo-javorové sutinové lesy.
Na Slovensku sa vyskytuje na ploche približne  a v 141 územiach európskeho významu. 

## Referencie

Kategória:Biotopy
Kategória:Natura 2000
Zollikofen

[náhľad|Vtáčia perspektíva obce od [Walter Mittelholzer|Waltera Mittelholzera (1918–1937)]]
**Zollikofen** je obec v okrese Bern-Mitteland švajčiarského kantónu Bern. K 31. decembru 2024 tu žilo 11 591 obyvateľov. Oficiálny kód obce je 0361.

Obec Zollikofen vznikla zlúčením obcí **Unterzollikofen** a **Oberzollikofen**, ako aj osád, udalostí a samôt. Prvýkrát sa spomína v roku 1257 ako *Zollinchoven*. V obci sa nachádza aj tu zámok Reichenbach.

## Miestne časti
### Oberzollikofen
* Allmend
* Graben
* Hirzenfeld
* Hubel
* Wydacker
### Unterzollikofen
* Bühlikofen
* Herrenvogel
* Reichenbach
* Rütti
* Steinibach

## Doprava
Zollikofenom prechádza hlavná cesta č. 1. Na území obce sa nachádzajú dve železničné stanice, Zollikofen a Oberzollikofen, a dve zastávky S-Bahn v Berne – Unterzollikofen a Steinibach.

## Osobnosti
* Corinne Schmidhauserová (* 1964), lyžiarka a politička

## Referencie

## Iné projekty

## Zdroj
*


Kategória:Obce v kantóne Bern
Sucho a kyslomilné dubové lesy

**Sucho a kyslomilné dubové lesy** sú typom dubových a zmiešaných dubových lesov vyskytujúcich sa vzácne a aj to na malých plochách v pahorkatinách a kotlinách Slovenska. Podľa Katalógu biotopov Slovenska boli pre potrebu zaradenia do Natura 2000 definované dve podjednotky (v rámci klasifikačnej jednotky Ls3 Dubové a zmiešané dubové lesy, pre biotop **Subkontinentálne kyslé lesy dubové** (2115100)).

## Výskyt a stav na Slovensku
### Sucho a kyslomilné dubové lesy - časť A
Podľa Katalógu biotopov Slovenska ide o mapovaciu podjednotku Ls3.5.1 Sucho a kyslomilné dubové lesy - časť A , je biotopom národného významu, nepatrí medzi európsky významné biotopy. 

Vyskytuje sa roztrúsene od 250(700)  v kotlinách ako Ipeľská, Lučenská, Rimavská a Košická kotlina. Tiež v Krupinskej planine, Malej Fatre, Malých Karpatoch, Pohronskom Inovci, Revúckej vrchovine, Tribči, Slanských, Štiavnických Vihorlatských a Volovských vrchoch. Vytvára ho dub zimný, buk lesný, borovica lesná, breza previsnutá,  v podraste sú typické metluška krivolaká, vres obyčajný, kostrava ovčia, chlpaňa hájna, kručinka nemecká a farbiarska.

### Sucho a kyslomilné dubové lesy - časť B
Podľa Katalógu biotopov Slovenska ide o mapovaciu jednotku Ls3.5.2 Sucho a kyslomilné dubové lesy - časť B, patriaci do prioritného európsky významného biotopu 91I0 Eurosibírske dubové lesy na spraši a piesku.

Vyskytuje sa na juhozápade Slovenska od 250 v troch orografických celkoch, v Malých Karpatoch, Tribči a Považskom Inovci. Vytvárajú ho dubiny nízkeho vzrastu, dub zimný, buk lesný, breza previsnutá s typickou kručinkou chlpatou, kostravou ovčou a chlpaňou hájnou v podraste.

## Referencie

Kategória:Biotopy
Kategória:Natura 2000
Zoznam starostov Znojma

Toto je **zoznam starostov [[mesto (Česko)|mesta]] [[Znojmo]]** (vrátane iných najvyšších predstaviteľov tohto mesta v iných historických obdobiach, ako predsedovia Miestnych národných výborov (MNV) a Mestských národných výborov (MeNV)).

## Zoznam starostov Znojma v rokoch 18501918
* Anton Buchberger (1850 – 1857)
* Anton Glasner (1857 – 1862)
* Josef Glaßner (1862 – 1864)
* Josef Wandrasch (1864 – 1874)
* Anton Jungnickl (1874 – 1886)
* Johann Brantner (1886 – 1900)
* Johann Haase (1900 – 1904)
* Heinrich Homma (1904 – 1918)

## Zoznam starostov Znojma v rokoch 19181945
* Josef Mareš (1920 – 1935)
* Valentin Skurský (1936 – 1938)
* Erich Hasse (1938)
* Rudolf Urban (1938 – 1945)

## Zoznam predsedov MNV a MeNV Znojma v rokoch 19451990
* Josef Svoboda (? – december 1989)
* Jiří Juránek (december 1989 – 1990), kooptovaný

## Zoznam starostov Znojma po roku 1990
* Jan Hart (1990 – 1994)
* Pavel Balík (1994 – 2006)
* Petr Nezveda (2006 – 2010)
* Zbyšek Kaššai (2010 – 2011)
* Vlastimil Gabrhel (2011 – 2018)
* Jan Grois (2018 – 2021)
* Jakub Malačka (2021 – 2022)
* Ivana Solařová (2022 – 2024)
* František Koudela (od 2024)

## Reference

*

Kategória:Znojmo
Kategória:České zoznamy
Šimík

**Šimík** je české a slovenské priezvisko odvodené od mena Šimon. V Česku je najčastejšie je v mestách Ostrava, Frýdek-Místek, Uherské Hradiště a Zlín. Na Slovensku je najviac rozšírené (s výrazným odstupom) v Považskej Bystrici, kam prišli v roku 1904 z Horného Vadičova na Kysuciach

## Pozri aj
* Šimíček

Kategória:České priezviská
Kategória:Slovenské priezviská
Kategória:Priezviská na Slovensku
Kategória:Priezviská v Česku
Šimka

**Šimka** je slovenské a české priezvisko odvodené od mena Šimon. Na Slovensku je najčastejšie v obci Diviaky nad Nitricou (okres Prievidza), v Česku v meste Moravské Budějovice.

## Pozri aj
* Šimko (priezvisko)
* Šima (priezvisko)

Kategória:Slovenské priezviská
Kategória:Priezviská na Slovensku
Kategória:Priezviská v Česku
Lauterbach (Hesensko)

**Lauterbach** je mesto v krajinskom okrese Volgelsberg vládneho obvodu Gießen v Hesensku. Cez mesto tečie rieka Lauter, podľa ktorej vznikol jeho názov.

Lauterbach bol založený v období franského zúčtovania a vyrovnania (roku 400 – 800). Prvýkrát sa spomína v roku 812 v dokumentoch kostola v Schlitze.

Okrem vnútorného mesta sa Lauterbach (so začlenením Blitzenrodu v roku 1939) skladá z mestských častí Allmenrod, Frischborn, Heblos, Maar, Reuters, Rimlos, Rudlos, Sickendorf, Wallenrod a Wernges, ktoré boli pred rokom 1972 samostatnými obcami.

V roku 2009 získalo mesto od spolkovej vlády titul „Ort der Vielfalt“.

## Galéria

Súbor:Lauterbach Buccaneer1977.jpg|Pohľadnica s fotografiou mesta Lauterbach z roku 1898
Súbor:Lauterbach (Hessen), die Lauter.jpg|Rieka Lauter
Súbor:Lauterbach (DerHexer) WLMMH 65647 2011-09-18 03.jpg|Pohľad na staré mesto (*Altstadt*) z východu 
Súbor:Lauterbach (Hessen), der Marktplatz.jpg|Námestie Marktplatz


## Referencie

## Iné projekty

## Externé odkazy
* Lauterbach na lagis-hessen.de (po nemecky)

## Zdroj

Kategória:Mestá v Hesensku
Lauter (prítok Schlitz)

**Lauter** je rieka v spolkovej krajine Hesensko v Nemecku. Má dĺžku 27,9 km a jej povodie má 136,58 km². Pri sútoku s riekou Altefeld v Bad Salzschlirfe vytvára rieku Schlitz.

## Iné projekty

## Zdroj
*

Kategória:Rieky v Nemecku
Tupelo (Mississippi)

**Tupelo** (anglická výslovnosť ) je mesto v americkom štáte Mississippi. Podľa odhadu z roku 2017 tu žilo 38 114 obyvateľov. Tupelo je siedmym najväčším mestom v Mississippi a je považované za obchodné, priemyselné a kultúrne centrum severného Mississippi. Narodil sa tu napríklad spevák a herec Elvis Presley.

## Referencie

*

## Iné projekty

Kategória:Mestá v Mississippi
Voľba prezidenta Poľskej republiky v roku 1947

**Voľby prezidenta Poľskej republiky v roku 1947** sa konali 5. februára. Bolesław Bierut požiadal o miesto prezidenta štátu pred Zákonodarným sejmom. Schôdzi predsedal maršalek Sejmu Władysław Kowalski. Voľby vyhral Bierut, ktorý v prvom kole získal 94,66 %.

## Výsledky volieb

## Referencie


Kategória:Prezidentské voľby v Poľsku
Kategória:Voľby 1947
Kategória:1947 v Poľsku
Bukové a jedľovo-bukové kvetnaté lesy

náhľad|Nemecko
**Bukové a jedľovo-bukové kvetnaté lesy** sú typom bukových a zmiešaných bukových lesov, ktorý je najbežnejší lesný biotop na Slovensku od Malých Karpát na západe až po Bukovské vrchy na východe, od 300. Podľa smernice Európskej únie o biotopoch je to európsky významný biotop s kódom **9130**. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.

Vytvárajú ho typické dreviny buk lesný a jedľa biela, môže byť prítomný aj javor horský. Typické druhy v podraste sú ostrica chlpatá, zubačka žliazkatá a cibuľkonosná a marinka voňavá. V tomto type bukových lesov sa vyskytujú tri endemity Slovenska  cyklámen fatranský, prilbica moldavská a kostihoj srdcovolistý.

## Výskyt a stav na Slovensku
Podľa Katalógu biotopov Slovenska ide o mapovaciu jednotku Ls5.1 Bukové a jedľovo-bukové kvetnaté lesy (klasifikačná jednotka Ls5 Bukové a zmiešané bukové lesy), biotopy **Bukové a jedľové kvetnaté lesy** (2113400) a **Bukové kvetnaté lesy podhorské** (2113500), je súčasne rovnomenný európsky významný biotop 9130 Bukové a jedľovo-bukové kvetnaté lesy.

Na Slovensku sa vyskytuje na ploche približne .

## Referencie

Kategória:Biotopy
Kategória:Natura 2000
Lauterbach

**Lauterbach** môže byť:
* miesto v Rakúsku
** časť obce Brixen im Thale, pozri Lauterbach (Rakúsko)
** prítok Brixentaler Ache v údolí Brixental
*miesto vo Francúzsku
** lokalita blízko Mulhouse, kde mal statok Claude Louis zo Saint-Germain
*miesto v Nemecku
** dedina v okrese Rottweil, pozri Lauterbach (Badensko-Württembersko)
** rieka v Badensko-Württembersku a prítok Schiltachu, pozri Lauterbach (Schiltach)
** mesto v okrese Vogelsberg v Hesensku, pozri Lauterbach (Hesensko)
** okres mesta Marienberg v Sasku, pozri Lauterbach (Marienberg)
** dedina v okrese Vorpommern-Rügen, pozri Lauterbach (Rujana) 
** samospráva v okrese Wartburg v Durínsku, pozri Lauterbach (Durínsko), 
** okres mesta Völklingen v Sársku, pozri Lauterbach (Warndt)
**rieka v Durínsku a prítok Werry, pozri Lauterbach (Werra)
* nemecké priezvisko, pozri Lauterbach (priezvisko)
* nemecká spoločnosť automatizácie dizajnu elektroniky, pozri Lauterbach (firma)
* starožitné husle, pozri Lauterbach Stradivarius
H2S

**H2S** môže byť:

* chemická zlúčenina (H2S), pozri sírovodík
* radarový navigačný systém, pozri H2S (radar)
* belgická helikoptéra, pozri Dynali H2S
Zoznam častí seriálu Hlavne, že sa máme radi...

Nasledujúci zoznam je zoznam častí seriálu **[[Hlavne, že sa máme radi...]]**.

Hlavne, že sa máme radi...
Voľba prezidenta Poľskej republiky v roku 1989

**Voľba prezidenta Poľskej republiky v roku 1989** sa uskutočnila na schôdzi Národného zhromaždenia Poľskej republiky konanej 19. júla 1989. Poslancami parlamentu bol za prezidenta zvolený Wojciech Jaruzelski, ktorý získal 50,28 %.

Prezidentské voľby boli výsledkom dohôd za Okrúhlym stolom. 11. júna 1989 hovorca vlády Jerzy Urban oznámil rozhodnutie Okrúhleho stola poveriť úradom prezidenta vtedajšieho prvého tajomníka Ústredného výboru Poľskej zjednotenej robotníckej strany Wojciecha Jaruzelského.

## Výsledky volieb

## Referencie


Kategória:Prezidentské voľby v Poľsku
Kategória:1989
Gracián

**Gracián** (iné mená: **Gratián**, **Gratian**, ) môže byť:

* meno, pozri Gracián (prvé meno)
* rímsky cisár v rokoch 367383, pozri Gratianus (cisár)
* rímsky uzurpátor v rokoch 406407, pozri Gratianus (uzurpátor)
* galský biskup a svätec, pozri Gracián (svätec)
* cirkevný právnik, autor Graciánovho dekrétu, pozri Gratianus (právnik)
* Johannes Gratianus, pôvodné meno pápeža Gregora VI.
* španielsky barokový spisovateľ a filozof, pozri Baltasar Gracián
Barbora Laucká-Vítová

**Barbora Laucká-Vítová** (* 24. august 1955, Bratislava) je slovenská publicistka a spisovateľka, autorka literatúry faktu a knižiek pre deti.

## Životopis
Detstvo prežila v Bratislave. Pri životnom smerovaní ju ovplyvnila mama, známa novinárka Eva Laucká. Ako štrnásťročná vyhrala celoslovenskú literárnu súťaž na tému maliar Martin Benka. Preto sa po štúdiu na Strednej všeobecnovzdelávacej škole na Vazovovej 38 (neskôr Gymnázium A. Markuša v Bratislave) rozhodla pre štúdium žurnalistiky na Katedre žurnalistiky FFUK v Bratislave, ktoré skončila v roku 1977. Po troch rokoch si doplnila vzdelanie a získala titul PhDr.

Od roku 1977 do roku 1989 pracovala v denníku Práca, neskôr v denníkoch SME – príloha TV OKO, Večerník, v mesačníku Rodina, týždenníku Markíza, v komerčných prílohách Hospodárskych novín a na koniec žurnalistickej kariéry sa venovala lokálnym médiám – tvorila mesačníky Karlovešťan  a Dunajská hrádza. V súčasnosti žije v Bratislave, kde vychovala dve deti, a má tri vnúčatá, píše pre portál Viva senior.sk a venuje sa písaniu literatúry.

## Tvorba
Ako prvá slovenská žurnalistka bola po revolúcii služobne v Izraeli, odkiaľ napísala svoje najlepšie reportáže do denníka Práca v roku 1991. Po roku 1989 sa publicisticky začala venovať najmä spoločenským udalostiam. V mnohých slovenských printových médiách založila spoločenskú rubriku. Pre český týždenník Story Haliny Pawlowskej v 90. rokoch pripravovala články zo slovenskej spoločnosti. Ako prvá redaktorka z „hmloviny východu“, ktorá sa dobre vedela dohovoriť po nemecky, začala profesionálne navštevovať viedenský Opernball a z porovnania tejto najprestížnejšej spoločenskej udalosti na svete so spoločenskými podujatiami na Slovensku, najmä s Plesom v opere, napísala svoju prvotinu *Noci v lakovkách* (2008). Potom, čo prestala pracovať v médiách, sa začala intenzívnejšie venovať písaniu kníh – konkrétne literatúre faktu a tvorbe pre deti.

## Dielo
### Literatúra faktu
* 2008 – Noci v lakovkách (dvaja medzi smotánkou)
* 2013 - Braňo Hronec – Život na klávesách
* 2014 – Čínska skrinka – Príbeh jednej rodiny z bratislavskej vilovej štvrte
* 2017 – Všetci moji Hurbanovci – Podľa spomienok pravnučky Jozefa Miloslava Hurbana Táne Srnánkovej-Hurbanovej
* 2019 – Môj starký – knižka podľa rozprávania autorkinho manžela Stana Víta
* 2021 – Hlásateľky – Nora Beňačková, Ada Straková

### Literatúra pre deti a mládež
* 2017 Karkulkove rozprávky – sranda z našej rodiny

### Beletria
* 2023 Keď na teba myslím, usmievam sa – poviedky, ktoré inšpirovalo priateľstvo

## Charita
Zaslúžila sa o založenie svetového ženského klubu Soroptimist International (SI) na Slovensku. Bola jeho prvá viceprezidentka v období 19951999 (prezidentka Dr. Alžbeta  Capková). Prezidentkou SI clubu Bratislava bola v rokoch 20062010.

## Referencie

## Externé odkazy
* 

Kategória:Slovenskí spisovatelia
Kategória:Slovenskí prozaici
Kategória:Slovenskí publicisti
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bratislavy
Licinius

**Licinius**, celým menom: **Valerius Licinianus Licinius** (* okolo 265, Dácia/Horná Mézia† 325, Solún) bol rímsky cisár vládnuci v rokoch 308324 v období tetrarchie na Východe. V roku 313 vydal spolu s Konštantínom I. tzv. Milánsky edikt.

## Životopis
Licinius sa narodil do roľníckej rodiny v balkánskom regióne Horná Moesia (Mézia) v dnešnom Srbsku, iné pramene uvádzajú susednú Dáciu. Svoju kariéru započal v armáde, kde dosiahol vysoký post, možno úrad prétorského prefekta. Vďaka známosti s cisárom Galériom sa stal augustom a spravoval územia na Balkáne (nikdy nebol „mladším cisárom“*ceasarom*). Po Galeriovej smrti (311) vládol na Východe ako spoluvládca s Maximinom Daiom (Egypt, Sýria). Po tom, čo sa Maximian Daia pokúsil ovládnuť Malú Áziu a Trákiu (312) vypukla medzi vládcami vojna. V roku 313 Licinius ovládol celý Východ a stal sa spojencom západného cisára Konštantína, ktorý krátko pred tým ovládol celý Západ. Za ženu si vzal Konštantínovu sestru Constantiu (zasnúbení boli už od roku 310). Podobne ako Konštantín aj Licinius prejavil záujem o kresťanstvo a podľa niektorých dobových správ mal aj konvertovať. Spolu s Konštantínom vydal v roku 313 Milánsky edikt, ktorý vyhlásil náboženskú slobodu v krajine.

Prvé problémy vo vzťahoch cisárov vznikli už v roku 314 z dôvodu určenia nástupníctva. Po roku 316 nakoniec konflikty vyústili do otvorenej vojny v ktorej Licinius prehral. Konštantín získal dunajské a ilýrske provincie a jeho synovia Crispus a Konštantín II. boli menovaní za spolucisárov. Licinius si udržal Východ a jeho syn Licinius II. bol takisto prehlásený za spolucisára. Ďalšie problémy nastali po tom, čo Licinius začal verejne vystupovať proti kresťanom a prenasledovať ich. Nová vojna vypukla v roku 322 a zámienkou bol Konštantínov útok proti Gótom pôsobiacim na Liciniovom území. Kresťanský historik Eusebios z Cézarey v diele *Vita Constantini* boj medzi cisármi popisuje ako spor medzi kresťanstvom a pohanstvom. V roku 324 bol Licinius Konštantínom porazený pri Adrianopole a v bitke pri Chrysopole. Konštantín pôvodne Licinia nechal žiť a zosadený cisár sa usadil v Solúne, kde však bol o rok neskôr na Konštantínov popud zavraždený pre sprisahanie.

## Referencie

## Externé odkazy
* Licinius (po česky)

Kategória:Cisári starovekého Ríma
Kategória:Narodenia v 3. storočí
Kategória:Úmrtia v 325
Kategória:Popravení obesením
Peter Hochschorner starší

**Peter Hochschorner** (* 1952, Bratislava) je slovenský vodnokanoistický tréner a mestský politik.

## Športová a trénerská kariéra
Peter Hochschorner bol aktívny kanoista.

Bol trénerom svojich synov Petra a Pavla Hochschornerovcov počas celej ich vrcholovej kariéry, ktorí pod jeho vedením získali 3 zlaté a 1 bronzovú olympijsku medailu a stali sa viacnásobnými majstrami sveta a Európy vo vodnom slalome. V rokoch 2009 a 2011 bol ocenený ako Tréner roka v ankete Slovenského zväzu kanoistiky na divokej vode a v roku 2017 bol uvedený do siene slávy tohto športového zväzu.

## Politická kariéra
V komunálnych voľbách v roku 2010 kandidoval za poslanca Mestského zastupiteľstva Bratislavy za stranu Zmena zdola, Demokratická únia Slovenska a s 5276 hlasmi sa stal prvým náhradníkom na poslanca vo svojom volebnom obvode.

Potom ako sa v roku 2012 vzdal funkcie poslanca Mestského zastupiteľstva Dušan Čaplovič, ktorý bol vymenovaný za ministra školstva, sa Peter Hochschorner stal poslancom.

Mestským poslancom bol zvolený opäť v roku 2014 - 8193 hlasmi za koalíciu KDS, KDH, NOVA, OKS, OBYČAJNÍ ĽUDIA a nezávislé osobnosti, SMK-MKP, Zmena zdola, DÚ a v roku 2018 - 8048 hlasmi za koalíciu SaS, OĽaNO, KDH, SME RODINA, OKS, NOVA, Zmena zdola, DÚ. Je členom Komisie na ochranu verejného záujmu pri výkone funkcií verejných funkcionárov mestského zastupiteľstva a Komisie pre školstvo, vzdelávanie a šport a členom predstavenstva Bratislavskej organizácie cestovného ruchu.

V roku 2017 bol zvolený za poslanca Bratislavského kraja za koalíciu SaS, OĽaNO, KDH, SMK-MKP, NOVA, OKS, Zmena zdola, DÚ.

## Osobný život
Peter Hochschorner žije v Bratislave - Petržalke.

Jeho manželkou je bývalá kanoistka Gabriela Hochschornerová, rod. Surovičová a majú 3 deti (Eva Rašek-Hochschornerová, Peter Hochschorner, Pavol Hochschorner).

## Referencie

Kategória:Slovenskí kanoisti
Kategória:Slovenskí komunálni politici
Kategória:Poslanci mestského zastupiteľstva v Bratislave
Kategória:Poslanci Bratislavského samosprávneho kraja
Kategória:Osobnosti z Bratislavy
Travis Scott

**Jacques Berman Webster II** (* 30. apríl 1991, Houston, Texas, Spojené štáty), známy pod umeleckým menom **Travis Scott** (predtým štylizované ako **Travi$ Scott**), je americký reper, spevák, skladateľ a hudobný producent. Jeho hudobný štýl je opísaný ako mix tradičného hip hopu, lo-fi a ambient music .

V roku 2012 podpísal nahrávaciu zmluvu s vydavateľstvom Epic Records a v novembri toho istého roku s GOOD Music, ktoré vlastní Kanye West. V roku 2013 podpísal kontrakt s Grand Hustle, vydavateľstvom repera T.I.. Scottov prvý väčší projekt bol mixtape s názvom *[[Owl Pharaoh]]* (2013). O rok neskôr vydal druhý mixtape, *[[Days Before Rodeo]].* Jeho debutový štúdiový album *[[Rodeo (Travis Scott album)|Rodeo]]* (2015) vyšiel po singli „Antidote“. Druhý album s názvom *[[Birds in the Trap Sing McKnight]]* (2016) sa stal jeho prvým albumom číslo jeden v americkom rebríčku ''Billboard'' 200. Nasledujúci rok vyšiel album *[[Huncho Jack, Jack Huncho]]* v spolupráci s reperom Quavom pod skupinovým menom Huncho Jack. 

V roku 2018 vyšiel dlho očakávaný album *[[Astroworld (album)|Astroworld]],* z ktorého vyšiel jeho prvý singel číslo jeden rebríčka ''Billboard'' Hot 100 s názvom „Sicko Mode“. Neskôr v roku 2019 Scottovo vydavateľstvo Cactus Jack Records vydalo kompilačný album *[[JackBoys]],* ktorý sa stal prvým albumom číslo jeden 2020s rebríčka *Billboard* 200. Do roku 2020 Travis Scott predal vyše 45 miliónov nahrávok v USA. Bol nominovaný na 6 cien Grammy Awards a vyhral ''Billboard'' Music Award.

## Diskografia
**Štúdiové albumy**

* *Rodeo* (2015)
* *Birds in the Trap Sing McKnight* (2016)
* *Astroworld* (2018)
* Utopia (2023)

**Spoločné albumy**

* *Huncho Jack, Jack Huncho*  (2017)
* *JackBoys*  (2019)

**Mixtapes**

* *Owl Pharaoh* (2013)
* *Days Before Rodeo* (2014)

## Koncertné turné
**Ako hlavný umelec**

* Rodeo Tour (s Young Thug a Metro Boomin) (2015)
* Birds Eye View Tour (Severná Amerika a Európa) (2017)
*  (s Trippie Redd, Sheck Wes a Gunna) (2018 – 2019)
* Fortnite x Cactus Jack presents ASTRONOMICAL (2020)

**Ako predskokan**

* Never Sober Tour (s Juicy J a Project Pat) (2015)
* The Madness Fall Tour (s The Weekndom a Banks) (2015)
* Anti World Tour (s Rihannou) (2016)
* The Damn. Tour (s Kendrickom Lamarom a DRAM) (2017)

## Referencie

*

## Iné projekty


Kategória:Reperi USA
Kategória:Hudobní producenti USA
Kategória:Hiphopoví hudobní producenti
Kategória:Hiphopoví speváci USA
Kategória:Osobnosti USA afroamerického pôvodu
Kategória:Osobnosti z Houstonu
Ústava z 3. mája 1791

[náhľad|''Konstytucja 3 maja'' — obraz [Jan Matejko|Jana Matejka z roku 1891]]
**Ústava z 3. mája 1791** () bola poľská ústava schválená 3. mája 1791. Ústava regulovala právny poriadok Poľsko-litovskej únie. Ústava sa snažila implementovať účinnejšiu konštitučnú monarchiu, zaviedla politickú rovnosť medzi mešťanmi a šľachtou a roľníkov postavila pod ochranu vlády. Ústava 3. mája 1791 sa považuje za prvú modernú písanú ústavu v Európe a druhú vo svete (po americkej ústave z roku 1787).

Za autorov Ústavy sa považujú kráľ Stanisław August Poniatowski, veľký litovský maršalek Ignacy Potocki, Hugo Kołłątaj a tiež Stanisław Małachowski. Ústava 3. mája rozdeľovala moc na zákonodarnú, výkonnú a súdnu: dvojkomorový sejm schvaľoval zákony, výkonná moc bola v rukách kráľa a Kráľovskej rady, súdnu moc mali nezávislé súdy.

Ústava platila menej ako 19 mesiacov. Poľský Sejm ju 22. novembra 1793 vyhlásil za neplatnú. Druhé a tretie delenie Poľska (1793, 1795) potom ukončilo poľskú suverénnu existenciu až do konca prvej svetovej vojny v roku 1918.

## Referencie

*

## Iné projekty

Kategória:Právo v Poľsku
Kategória:1791
Song for Denise

„**Song for Denise**“ je skladba francúzskeho umelca a producenta Mikea Serbeeho. Vyšla v roku 1979 ako súčasť kompilácie *International Songs*.

## Verzia od Piano Fantasia

„**Song for Denise**“ je skladba umelca Piano Fantasia. Produkoval ju Mike Serbee a prvýkrát vyšla ako singel v roku 1985. 

Dňa 19. marca 2012 sa tri verzie stali súčasťou kompilácie *Best of Collector: Piano Fantasia (Le meilleur des années 80)* vydavateľstva Musiques & Solutions.

Vo februári 2020 sa stala zvučkou internetového mému Wide Putin Walking.

### Zoznam skladieb
#### 7" singel
A: „Song for Denise (Audiophile Dance Mix)“ – 7:00
B: „Song for Denise (Dub Mix Version)“ – 4:00

#### 12" singel
A: „Song for Denise (Audiophile Dance Mix)“ – 7:00
B1: „Song for Denise (Dub Mix Version)“ – 4:00
B2: „Song for Denise (7" Mix)“ – 3:35

## Referencie

## Externé odkazy

* „Song for Denise“ na Discogs

Kategória:Piesne z 1979
Kategória:Single z 1985
Ľudovít Mikuláš

**Ľudovít Mikuláš** (* 24. júl 1896, Jelšava† 1. august 1977, Revúca) bol slovenský včelár - výskumník, obuvník, vicestarosta a starosta mesta Jelšava.

Ustálil rámikovú mieru 45x30 cm, uplatňoval vzdušné zimovanie pomocou machu, zimné napájanie v úli, napájanie včiel po prvom prelete slanou vodou, zimovanie bez peľu, apod. Odborné články publikoval v časopise *Včelár* a novinách *Szabad Földmüves*. V roku 1973 dostal za osvetovú prácu ocenenie II. Stupeň - Strieborná včela.

## Životopis
Bol synom obuvníka Jána Mikuláša a Rozálie Mikulášovej rod. Berecovej. Otec, matka aj starí rodičia sa narodili v Jelšave, boli slovenskej národnosti. Vychodil šesť tried ľudovej školy v [Jelšave. Po jej ukončení sa pri svojom otcovi vyučil obuvníckemu remeslu a po otcovej smrti prevzal obuvnícku živnosť. Na vojne dosiahol hodnosti čatár. V roku 1921 sa oženil s rodáčkou z Jelšavy, Máriou Kučerovou, s ktorou mal dve deti. Syn Július bol učiteľom a dcéra Eva pokračovala v otcovej záľube a včelám sa venovala až do roku 2005. Počas života sa aktívne zúčastňoval na spoločenskom dianí v meste. Bol pokladníkom a predsedom Slovenského dobrovoľného hasičského zboru v Jelšave a taktiež podpredsedom okresného Slovenského ovocinárskeho spolku v Revúcej, kde sa zaslúžil najmä o vysadenie ovocných stromov popri poľných cestách. Pôsobil tiež vo funkcii zástupcu starostu Jelšavy od roku 1931 do roku 1938, kedy sa dokonca stal starostom. V tejto funkcii zotrval do roku 1945. Zomrel vo veku 81 rokov v Revúcej 1. augusta 1977. Pochovaný je na cintoríne v rodnej Jelšave.

## Včelárstvo
Popri činnosti v spolkoch si našiel záľubu v chove včiel. Včeláriť začal v košoch a neskôr vyvinul nadstavcový úľ na rámikovú mieru. V roku 1923 založil „Krajinský včelársky spolok v Jelšave“, ktorý bol v Revúckom okrese ako prvý. V roku 1927 bol tento spolok zaregistrovaný v SZV v Bratislave. Od roku 1932 bol podpredsedom Gemerskej župy včelárov v Rimavskej Sobote a od roku 1936 sa stal jej predsedom až do roku 1938. V roku 1938 na schôdzi v Prahe bolo prijaté uznesenie, aby sa predišlo užívaniu cukru pre domácnosti, ktorý bol určený pre včely, aby sa tento cukor miešal s denaturovaným liehom. Na tento účel pre celé Slovensko bol poverený práve on.

Po vojne v roku 1946 založil včelnicu na Hrádku pri Jelšave. Tam chodili autobusové zájazdy včelárov na rady a praktické skúsenosti k včelárovi. Do 15. augusta 1976 navštívilo túto včelnicu 28 zájazdov včelárov v počte 1450 z celého Slovenska, 74 včelárov z Maďarska a 51 z Česka. Plánoval napísať knihu, bohužiaľ mu to časovo nevyšlo, keďže v lete robil prednášky, exkurzie a pokusy na svojom včelstve a v zime odpovedal na množstvo dopisov.

Celý svoj život zasvätil práci s včelami, ktoré pre neho boli všetkým. Svoje skúsenosti rozdával prostredníctvom praktických prednášok alebo odborných článkov v tlači.

## Externé odkazy
* JELŠAVA: Na Čerešňový deň zavítalo tristo návštevníkov - sobotnik.sk

Kategória:Slovenskí včelári
Kategória:Obuvníci
Kategória:Starostovia na Slovensku
Kategória:Osobnosti z Jelšavy
Tony Igy

**Anton Alexandrovič Igumnov** (; * 6. jún 1985, Kamensk-Šachtinskij, Rostovská oblasť, ZSSR), známy pod pseudonymom **Tony Igy**, je ruský umelec elektronickej tanečnej hudby. Je známy vďaka svojmu hitu „Astronomia“, ktorý pôvodne vyšiel v roku 2010. Remix skladby od skupiny Vicetone z roku 2014 sa stal celosvetovým fenoménom v apríli 2020 ako zvučka internetového mému Coffin Dance (Dancing Pallbearers).

## Diskografia
### Albumy
* *Get Up* (2013) 
* *You Know My Name* (2019)

### EP
* *This Is My Gift And This My Curse* (2010)
* *It’s Beautiful … It’s Enough* (2017)

### Single

## Referencie

*

Kategória:Ruskí hudobníci
Kategória:Elektronickí hudobníci
Kategória:Techno hudobníci
Voľby do zastupiteľských orgánov Československa v roku 1960

**Voľby do zastupiteľských orgánov Československa v roku 1960** sa konali v nedeľu 12. júna. Boli to v poradí tretie voľby počas komunistického režimu a vlády jednej strany – Komunistickej strany Československa – od Februárového prevratu v roku 1948. Spoločne v rovnaký deň sa konali voľby do Národného zhromaždenia (parlamentu), Slovenskej národnej rady (lokálneho zastupiteľského orgánu v slovenskej časti územia) aj do národných výborov (orgánov miestnej správy). Vo voľbách kandidoval tzv. Národný front Čechov a Slovákov.

## Výsledky

Výsledky volieb, ako o nich informoval oficiálny denník Komunistickej strany Rudé právo v stredu 15. júna 1960:

## Poznámky



## Referencie

Kategória:Voľby v Česko-Slovensku
Kategória:1960 v Česko-Slovensku
Krtkovanie (kanalizácia)

náhľad|Špirála na krtkovanie
náhľad|Muž čistí upchaté kanalizačné potrubie motorovým krtkom
**Krtkovanie** je čistenie domovej a priemyselnej kanalizácie, rozvodov a strešných zvodov elektromechanickými alebo vysokotlakovými prístrojmi. Inštalatéri pri krtkovaní využívajú mechanizmus na čistenie potrubí (hovorovo) krtko. Krtkovanie vo väčšine prípadov zaberie 30 minút. 

## Referencie

## Iné projekty

Kategória:Kanalizácia
James McAvoy

**James McAvoy** (* 21. apríl 1979, Glasgow, Škótsko) je škótsky herec. V roku 2006 sa stal prvým držiteľom ceny BAFTA v kategórii Vychádzajúca hviezda. V roku 2008 bol nominovaný na cenu Zlatý glóbus, v kategórii Najlepší herec v dramatickom filme. 

## Životopis
McAvoy je synom zdravotnej sestry, ktorá pôsobila na psychiatrií a staviteľa. Bol vychovaný ako katolík. Jeho rodičia sa rozviedli keď mal 11 rokov. Kvôli zlému zdravotnému stavu jeho matky, vyrastal McAvoy spoločne s jeho mladšou sestrou u starých rodičov. Od detstva nebol v kontakte so svojím otcom. 

## Kariéra
Jeho prvý film bol *The Near Room* z roku 1995. V roku 2001 si zahral v menej úspešnom filme *Swimming Pool - Der Tod feiert mit*, v ktorom hral po boku hercov ako Isla Fisher, Kristen Miller či John Hopkins. 

V roku 2003 sa pripojil k hereckému obsadeniu seriálu *Children of Dune*, ktorý mal tri epizódy. V roku 2005 hral vo filmovej adaptácií letopisov Narnie, kde stvárnil postavu fauna Tumnusa, ktorého uväzní ľadová kráľovná (Tilda Swintonová). O rok neskôr, odcestoval do Ugandy, kde hral vo filme *The Last King of Scotland*. V rovnakom roku hral tiež v romantickej komédií *Penelope*, po boku herečky Christiny Ricciovej.

Neskôr hral tiež vo filmoch ako *Wanted* (2008), The Conspirator (2010), *Filth* (2011) a v roku 2013 hral po boku Jessicy Chastainovej v trojdielnom filme The Disappearance of Eleanor Rigby: Her, Him, Them.

V roku 2016 prijal postavu Kevina Crumba, vo filme *[[Rozpoltený|Split]]*, ktorý je trpí disociatívnou poruchou identity a uniesol tri dievčatá. Film vyšiel v roku 2017. Rolu Crumba si zopakoval aj v pokračovaní filmu, s názvom *[[Glass (film)|Glass]]*, ktorý vyšiel v roku 2019. V rovnakom roku hral tiež vo filme *It: Chapter Two* a rolu prijal pretože je veľkým fanúšikom Stephena Kinga. 

Venuje sa tiež dabingu, napríklad jeho hlas môžeme počuť v originálne animovanej rozprávky *Gnomeo and Juliet* (2008). 

## Súkromný život
Počas natáčania seriálu *Shameless*, sa McAvoy spoznal s herečkou Anne-Marie Duff, s ktorou začali počas natáčania chodiť. Svoj vzťah spečatili 11. novembra 2006. Majú spolu syna menom Brendan (* 2010). V máji 2016 sa pár rozviedol.  

## Iné projekty

## Externé odkazy
* 
* 

## Zdroj

Kategória:Škótski dabingoví herci
Kategória:Škótski divadelní herci
Kategória:Škótski filmoví herci
Kategória:Rozprávači audiokníh
Kategória:Škótski televízni herci
Kategória:Držitelia ceny BAFTA
Kategória:Osobnosti z Glasgowa
Voľby do zastupiteľských orgánov Československa v roku 1976

**Voľby do zastupiteľských orgánov Československa v roku 1976** sa konali v piatok a sobotu 22. a 23. októbra. Boli to v poradí šieste voľby počas komunistického režimu a vlády jednej strany – Komunistickej strany Československa – od Februárového prevratu v roku 1948 a druhé voľby od Vpádu vojsk Varšavskej zmluvy a začiatku normalizácie v roku 1968. Spoločne v rovnaký deň sa konali voľby do Snemovne ľudu a Snemovne národov Federálneho zhromaždenia (spoločného parlamentu), do Českej a Slovenskej národnej rady (parlamentov jednotlivých republík federácie) aj do krajských, okresných, mestských, miestnych či obvodných národných výborov (orgánov miestnej samosprávy). Vo voľbách kandidoval tzv. Národný front Čechov a Slovákov.

## Výsledky

Výsledky volieb, ako o nich informoval oficiálny denník Komunistickej strany Rudé právo v pondelok 25. októbra 1976:

## Poznámky



## Referencie

Kategória:Voľby v Česko-Slovensku
Kategória:1976 v Česko-Slovensku
Voľba prezidenta Poľskej republiky v roku 1990

V **poľských prezidentských voľbách** bol 25. novembra 1990 zvolený Lech Wałęsa, zakladateľ nezávislých odborov Solidarita. V prvom kole sa 2. októbra o funkciu prezidenta uchádzalo 16 kandidátov, z ktorých najviac hlasov získal Lech Wałęsa (39,96 %), poľský podnikateľ z USA Stanisław Tymiński (23,1 %), premiér Tadeusz Mazowiecki (18,08 %) a neskorší premiér Włodzimierz Cimoszewicz (9,21%). Prvé dvaja kandidáti sa 25. novembra stretli v druhom kole. Lech Wałęsa získal 74,25 % a Stanisław Tymiński 25,75 % hlasov. Volebná účasť bola 60,6 % v prvom kole a 53,4 % v druhom kole. Boli to prvé prezidentské voľby v Poľsku, v ktorých za prezidenta hlasovali občania, a nie poslanci, ako to bolo v predchádzajúcich voľbách.

Doterajší prezident Wojciech Jaruzelski bol zvolený parlamentom 19. júla 1989 na základe dohody medzi komunistickým režimom a opozíciou pri Okrúhlom stole. Za opozícii naopak získal funkciu premiéra Tadeusz Mazowiecki, jeden z vodcov odborovej organizácie Solidarita. Wojciechu Jaruzelskému potom bolo skrátené päťročné funkčné obdobie, aby mohli v roku 1990 prebehnúť prvé slobodné a priame voľby.

## Kandidáti
* **[[Roman Bartoszcze]]** – poslanec a predseda Poľskej ľudovej strany
* **[[Włodzimierz Cimoszewicz]]** – predseda Parlamentného klubu demokratickej ľavice spojený s Sociálnou demokraciou Poľskej republiky
* **[[Tadeusz Mazowiecki]]** – predseda vlády, spojený s Demokratickou akciou občianskeho hnutia a Fórom demokratickej pravice
* **[[Leszek Moczulski]]** – predseda Konfederácie nezávislého Poľska
* **[[Stanisław Tymiński]]** – predseda Libertariánskej strany Kanady
* **[[Lech Wałęsa]]** – predseda Solidarity, spojený s Dohodou centrum

## Výsledky volieb

### Prvé kolo
thumb|Víťazi prvého kola podľa vojvodstva
Na prvom kole volieb prezidenta dňa 25. novembra 1990 sa zúčastnilo 60,6 % voličov. Do druhého kola postúpili prví dvaja najúspešnejší kandidáti – Lech Wałęsa a Stanisław Tymiński. Poradie podľa získaných hlasov bolo nasledovné:

### Druhé kolo
thumb|Víťazi druhého kola podľa vojvodstva
Na druhom kole volieb prezidenta dňa 9. decembra 1990 sa zúčastnilo 53,39 % voličov. Spolu bolo odovzdaných 14 305 794 platných hlasov, z toho kandidát za organizáciu Solidarita Lech Wałęsa získal 10 622 696 (74,25 %) hlasov, a nezávislý kandidát Stanisław Tymiński získal 3 683 098 (25,75 %) hlasov.

## Referencie

## Zdroj

Kategória:Prezidentské voľby v Poľsku
Kategória:Voľby 1990
Kategória:1990 v Poľsku
Ardian Bujupi

**Ardian Bujupi** (* 27. apríl 1991, Priština, Kosovo) je nemecký spevák a skladateľ, pôvodom z Kosova.

Už keď bol vo veľmi nízkom veku, presťahovala sa celá jeho rodina do Nemecka a žijú tu dodnes. Dostal sa do povedomia v nemecky hovoriacej časti Európy vďaka tomu, že sa v deviatej sérii nemeckej Superstar umiestnil na treťom mieste. Ardian je teraz ako v nemeckých tak aj albánskych nahrávacích spoločnostiach a najviac je známy pre svoje skladby *Andiamo* alebo *Na jena njo*'.

## Biografia
Ardian Bujupi sa narodil v roku 1991 do albánskej rodiny žijúcej v kosovskej Prištine, ktorá bola vtedy súčasťou Socialistickej federatívnej republiky Juhoslávie. Jeho rodina opustila Kosovo z politických dôvodov počas perzekúcie Albáncov, ktorá mala za cieľ vysťahovať obyvateľov albánskej národnosti mimo územia Juhoslávie. Usadili sa v nemeckom meste Heidelberg, kde získal základné vzdelanie. Ardian má dve sestry a svoju hudbu produkuje v nemčine, angličtine a albánčine.

## Kariéra

### 20112013: Superstar
Ardian sa rozhodol zúčastniť sa deviatej série nemeckej Superstar a úspešne sa umiestnil na prvých priečkach, vďaka čomu sa dostal do živého vysielania. Trikrát sa dostal do vyraďovacieho kola, ale vždy nakoniec postúpil vďaka podpore a želania publika. Aj keď bol hlavným favoritom na víťaza súťaže, skončil nakoniec na treťom mieste (na druhom mieste bol Pietro Lombardi a prvá sa toho roku umiestnila Sarah Engels).

Pár mesiacov po skončení súťaže Ardian vydal svoj prvý singel „*This is My Time*“ naspievaný v angličtine, ktorý sa stal hitom rádií a sociálnych sietí, keď získal milión zhliadnutí hneď počas prvého týždňa. Následne vydal single „*Rise to the Top*“ a „*I'm Feeling Good*“, ktoré mali rovnaký úspech ako jeho prvý singel.

Na turné začal jazdiť ihneď po vydaní svojich prvých piesní. Najčastejšie koncertoval v Nemecku a Švajčiarsku, ale neskôr sa vydal aj do Kosova a Albánska.

### 2022súčasnosť: Album
Ardian bol pozvaný na účasť v albánskej verzii súťaže X Factor, aby tu predstavil svoj singel. Neskôr sa stal veľmi populárny na albánsky hovoriacom území, keď vydal v Kosove a Albánsku singel „*Want U Now*“. Singel bol úspešný, a stal sa jedným z najhranejších letných hitov. V lete potom koncertoval na albánskom pobreží.

V roku 2012 bol vyzvaný k reprezentácii Albánska na Eurovision 2013 vo švédskom Malmö s piesňou „*I çmendur Për ty*“. To bola oficiálne prvá Ardianova pieseň v albánčine. Vystupoval ako prvý a umiestnil sa na jedenástom mieste.

## Diskografia

* *To the Top* (2011)
* *Ardicted* (2015)
* *Melodia* (2017)
* *Rahat* (2019)

## Iné projekty

## Zdroj

Kategória:Nemeckí speváci
Kategória:Kosovskí speváci
Kategória:Albánski speváci
Kategória:Interpreti Columbia Records
Kategória:Osobnosti z Prištiny
Poludnica (vrch)

**Poludnica** () je vrch v Nízkych Tatrách. Leží nad Závažnou Porubou, približne  južne od Liptovského Mikuláša. 

## Poloha
Nachádza sa na severe strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a zasahuje na katastrálne územie obcí Závažná Poruba a Liptovský Ján. Najbližšími sídlami sú severným smerom ležiace obce Liptovský Ján, Závažná Poruba a Iľanovo, juhozápadne je situovaná Demänovská Dolina. Masív patrí do Národného parku Nízke Tatry.

## Opis
Poludnica je súčasťou dlhej rázsochy, vybiehajúcej severným smerom z Krúpovej hole () v hlavnom hrebeni cez Krakovu hoľu (). Zo západu ju vymedzuje Iľanovská dolina, východne sa nachádza mohutná Jánska dolina. Západným smerom sa nachádza Demänovská hora (), vrch Kurence () a Magura (), južným leží Pusté (), Kúpeľ (), Krakova hoľa a Kopa (), východným Biela Marušová (), Smrekovica () a Javorovica () a severným Rakytovica (), Predná Poludnica () a Končitý vrch (). Masív patrí do povodia Váhu, kde vodu zo západných svahov odvádza riečka Iľanovianka, z východných voda odteká potokom Biela do Štiavnice. Hrebeňom a vrcholom vedie hranica Národnej prírodnej rezervácie Jánska dolina, do ktorej patrí jeho juhovýchodná časť. Vrcholom vedie značený chodník z Iľanova na Krakovu hoľu. Meno jej vraj dali starí Liptáci, ktorí si všimli, že keď sa slnko dostalo nad jej vrchol, bolo práve poludnie – teda čas obeda. 

### Výhľady
Hrebeň i vrchol pokrýva nízka vegetácia, umožňujúca zaujímavý kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Oravské Beskydy a Malú i Veľkú Fatru.

## Prístup
Túra na Poludnicu po trase Iľanovo (653 m) – Poludnica – Suchá dolina – Opalisko – Závažná Poruba (634 m) trvá niečo viac ako štyri hodiny a dosahuje prevýšenie 915 metrov.

* po  modrej značke:
** zo severu z Iľanova cez Prednú Poludnicu
** od juhu z rázc. Kosienky, poľana cez Kúpeľ
* po  zelenej turistickej značke z Liptovského Jána cez Rakytovicu a Prednú Poludnicu
* po  žltej značke zo Závažnej Poruby cez Prednú Poludnicu

## Referencie

## Pozri aj
* Demänovské vrchy
* Ďumbierske Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Závažná Poruba
Kategória:Liptovský Ján
Mestská elektráreň v Banskej Bystrici

**Mestská elektráreň v Banskej Bystrici** bola vodná elektráreň v Banskej Bystrici.

Vybudovaním elektrárne mesto poverilo budapeštiansku firmu Ganz és Társa. Schválenie plánov bolo 27. apríla 1904, 1. marca 1905 už elektráreň vyrábala prúd. V roku 1909 sa elektráreň po spore o vysoké ceny stala majetkom mesta, od roku 1945 bola v správe Stredoslovenských elektrární. Zrušená bola v roku 1969.

Privádzací kanál elektrárne dlhý  m viedol z dnes neexistujúceho meandra Hrona v Šalkovej. Na jeho konci bol zásobník z ktorého voda padala 4,5 metra na turbíny elektrárne.

Elektráreň obsahovala dve turbíny typu Francis. Rovnaká firma dodávala zariadenie aj do elektrárne v Ľubochni. Okrem mesta napajála aj (vtedy samostatné) obce: Radvaň, Kráľová, Kostiviarska, Jakub, Sásová, Majer a Malachov. Elektrifikáciu zabezpečovali Stredoslovenské elektrárne.

Odpadová voda z elektrárne viedla kanálom dlhým  opäť do Hrona, dnes je však po regulácii Hrona v 70. rokoch prítok posunutý. Kanál viedol stredom dnešnej Triedy SNP, okolo neho vzniklo v rokoch 1953 až 1965 Sídlisko.

Po ukončení prevádzky bola administratívna budova elektrárne asanovaná, prevádzková prestavaná. Odpadový kanál bol prekryt a stal sa súčasťou mestskej kanalizácie, zvyšky prívodného je možné pozorovať v teréne.

## Referencie

## Externé odkazy
* Vyznačenie vodného diela na mape

Kategória:Vodné elektrárne na Slovensku
Kategória:Vodné diela na Slovensku
Kategória:Elektrárne v Banskobystrickom kraji
Kategória:Stavby v Banskej Bystrici
Kategória:Stredoslovenská energetika
Kategória:Povodie Hrona
Kategória:Bývalé elektrárne na Slovensku
Bahájske spoločenstvo v Slovenskej republike

náhľad|Bahájske spoločenstvo v obciach Slovenskej republiky, podľa sčítania v roku '''2021'''.
**Bahájske spoločenstvo v Slovenskej republike** je jedna z cirkví a náboženských spoločností registrovaných na Slovensku, patriaca pod bahaizmus. Na Ministerstve kultúry SR je spoločenstvo zaregistrované od 19. apríla 2007. Pri Sčítaní obyvateľov, domov a bytov v roku 2021 sa k nemu prihlásilo **311** veriacich. Bahájske společenstvo združuje asi 300 členov, pričom väčšina sú Slováci.

## Dejiny
Bahájske spoločenstvo v Slovenskej republike patrí medzi najmladšie oficiálne registrované náboženské spoločnosti na Slovensku. Na území bývalého Československa bola bahájska viera známa ešte pred vznikom prvej republiky a rozvíjala sa až do roku 1950. Činnosť bahájského spoločenstva sa na území dnešného Slovenska následne obnovila až po roku 1989. Na Ministerstve kultúry SR bolo zaregistrované v apríli 2007. V roku 2014 malo Bahájske spoločenstvo Ministerstvom kultúry SR 256 evidovaných veriacich.

## Náboženské obrady
Baháji nemajú tradičné nedeľné obrady a využívajú vlastný kalendár.  Rok má v ňom 19 mesiacov a každý mesiac má svoje vlastné meno a devätnásť dní. Na devätnásty deň prebiehajú slávnosti, bahájci sa na Slovensku v rámci 19. dňa stretávajú ako komunita na náhodne zvolených miestach, väčšinou v domoch veriacich.

## Organizácia a zbory
V roku 2014 malo Bahájske spoločenstvo evidovaných 5 duchovných spoločenstiev. V roku 2020 existovalo 8 aktívnych spoločenstiev bahaizmu – Bratislava, Senec, Stupava, Šaľa, Trenčín, Žilina, Banská Bystrica a Košice. 

Bahaizmus nepozná profesionálnych duchovných, k viere sa má veriaci baháj prepracúvať sám. Na čele spoločenstva stojí volená deväťčlenná Národná duchovná rada bahájov v Slovenskej republike. Spoločenstvo tiež odmieta finančné dary na fungovanie od iných osôb či organizácií ako bahájov.

## Referencie


## Externé odkazy
* Oficiálna webová stránka spoločenstva

Kategória:Baháizmus
Kategória:Organizácie založené v 2007
Zoznam častí seriálu S.W.A.T. (2017)

Toto je ***zoznam častí amerického seriálu [[S.W.A.T. (seriál z roku 2017)|S.W.A.T.]]***. Seriál mal premiéru 2. novembra 2017 na americkej televíznej stanici CBS. Na Slovensku mal premiéru 22. augusta 2020 na Dajto.

## Série

## Časti

### 1. séria (2017–18)

### 2. séria (2018–19)

### 3. séria (2019–20)

### 4. séria (2020–21)

### 5. séria (2021–22)

### 6. séria (2022–23)

### 7. séria (2024)

S.W.A.T.
Marek Fašiang

**Marek Fašiang** (* 27. júl 1985, Bratislava) je slovenský dabér, moderátor, herec a podnikateľ.

## Životopis
Má mladšiu sestru a dvoch nevlastných bratov. Ako dieťa navštevoval dramatické krúžky. Vyštudoval Právnickú fakultu Univerzity Komenského v Bratislave.

Daboval rôzne filmové a seriálové postavy. Bol aj hlasom Harryho Pottera od tretej časti rovnomennej filmovej série. Predtým daboval len malé postavy.

V roku 2019 bol nominovaný na cenu OTO.

Vo voľnom čase sa venuje športu, cestovaniu a obchodovaniu s liekmi.

## Filmografia
### Seriály
* 2012: Biele mäso
* 2012: Mesto tieňov
* 2012: Rodinné prípady
* 2012: Búrlivé víno
* 20182022: Oteckovia (*Tomáš Oravec*)
* 2022: Svätý Max (*Štefan*)
* 2023: Mama na prenájom (*Róbert Medvecký*) 
* 2024: Dunaj, k vašim službám (*Ludwig Weiss*) 

## Reality show
* Farma 14 – moderátor, zastupujúci farmár
* Farma 15 - moderátor
* Farma 16 - moderátor
* Farma 17 - moderátor

## Dabing
### Seriály
* Dan Humphrey (Penn Badgley) – *[[Gossip Girl]]*
* Logan Echolls (Jason Dohring) – *[[Veronika Marsová]]*
* Ryan Wolfe (Jonathan Togo) – *[[C.S.I.: Kriminálka Miami]]*

### Filmy
* Harry Potter (Daniel Radcliffe) – *[[Harry Potter a Väzeň z Azkabanu (film)|Harry Potter a Väzeň z Azkabanu]]*, *[[Harry Potter a Ohnivá čaša (film)|Harry Potter a Ohnivá čaša]]*, *[[Harry Potter a Fénixov rád (film)|Harry Potter a Fénixov rád]]*, *[[Harry Potter a Polovičný princ (film)|Harry Potter a Polovičný princ]]*, *[[Harry Potter a Dary smrti (film)|Harry Potter a Dary smrti 1]]* a *[[Harry Potter a Dary smrti (film)|Harry Potter a Dary smrti 2]]* 
* Peter Pevensie (William Moseley) – **
* Logan Echolls (Jason Dohring) – *[[Veronika Marsová]]*
* Dve a pol kačky (Jason Bonder) Chao 
* Alex (Nick Jonas)Jumanji: Ďalší level 

## Referencie

## Externé odkazy
* 

Kategória:Slovenskí televízni herci
Kategória:Slovenskí dabingoví herci
Kategória:Osobnosti z Bratislavy
Super RTL

**Super RTL** je najstaršia nemecká televízna stanica pre deti a mládež.

Bola uvedená na trh 28. apríla 1995. Polovica jej akcií patrí k najväčšej komerčnej vysielacej spoločnosti na nemeckom trhu – RTL Group – a druhá polovica americkému koncernu Walt Disney Company (do 31. decembra 2013). Stanica, rovnako ako všetky nemecké kanály RTL, vysiela z Kolína nad Rýnom.

Na Slovensku je k dispozícii vo vysielaní satelitným vysielaním zo satelitu Astra. Do apríla 2012 sa dala naladiť aj na analógových satelitných prijímačoch.

## TOGGO
Od roku 2001 vysiela Super RTL programový blok „TOGGO“. TOGGO vysiela od 7:00 do 20:15, od 20:15 do 06:00 vysiela Super RTL a od 6:00 do 7:00 blok pre predškolské deti s názvom „TOGGOLINO“. Od roku 2017 vysiela stanica „TOGGO plus“. Od 7:00 do 8:00 ako „TOGGOLINO plus“, od 8:00 do 22:15 ako „TOGGO plus“ a od od 22:15 do 7:00 sa vysiela telenákup. „TOGGO plus“ vysiela TOGGO stanice ako časovo posunuté o jednu hodinu, ale okrem série Super RTL a filmov sa vysielajú aj ďalšie animované relácie.

## Logo
### Super RTL

#### Super RTL HD

### Super RTL Primetime

### TOGGO

### TOGGO Plus

## Referencie

## Externé odkazy
* Oficiálna stránka Super RTL
* Oficiálna stránka Toggo

## Zdroj
* 

Kategória:Televízne stanice v Nemecku